Ministru kabineta noteikumu projekta

**„Noteikumi par nacionālo metroloģijas institūciju”**

# sākotnējās ietekmes novērtējuma ziņojums (anotācija)

|  |
| --- |
| 1. **Tiesību akta projekta izstrādes nepieciešamība**
 |
|  1. | Pamatojums | Ministru kabineta noteikumu projekts „Noteikumi par nacionālo metroloģijas institūciju” (turpmāk – noteikumu projekts) izstrādāts saskaņā ar likuma „Par mērījumu vienotību” 14.panta pirmo daļu, kā arī ņemot vērā likuma Pārejas noteikumu 12. un 13.punktu. |
|  2. | Pašreizējā situācija un problēmas | Kopš 2009.gada 1.jūlija Nacionālās metroloģijas institūcijas funkcijas un uzdevumus veic sabiedrības ar ierobežotu atbildību „Standartizācijas, akreditācijas un metroloģijas centrs” struktūrvienība Metroloģijas birojs (turpmāk – Metroloģijas birojs). Metroloģijas biroja funkcijas un veicamos uzdevumus nosaka likums „Par mērījumu vienotību”. Metroloģijas biroja kā nacionālās metroloģijas institūcijas galvenie uzdevumi ir:- nodrošināt fizikālo lielumu mērvienību etalonu bāzi un mērvienību reproducēšanu;- apstiprināt nacionālos mērīšanas līdzekļu tipus un reģistrēt tos valsts mērīšanas līdzekļu reģistrā;- veikt valsts metroloģiskajai kontrolei pakļauto mērīšanas līdzekļu atbilstības novērtēšanas procedūras;- sniegt kalibrēšanas pakalpojumus;- sadarboties ar citu valstu nacionālajām metroloģijas organizācijām un iesaistīties starptautisko metroloģijas organizāciju darbā;- organizēt starplaboratoriju salīdzināšanas un piedalīties tajās;- organizēt nepieciešamās apmācības metroloģijas jomā.Metroloģija biroja īstenotos uzdevumus attiecībā uz mērvienību etalonu iegādi, izstrādi, uzturēšanu un pilnveidošanu, kā arī nacionālās metroloģijas institūcijas dalības maksu starptautiskajās metroloģijas organizācijās finansē no valsts budžeta līdzekļiem. Savukārt izmaksas, kas saistītas ar mērīšanas līdzekļu tipa apstiprināšanu, atbilstības novērtēšanu un kalibrēšanu, kā arī starplaboratoriju salīdzināšanu un apmācību metroloģijas jomā sedz attiecīgā fiziskā vai juridiskā persona, kurai šī darbība ir nepieciešama.Šobrīd Metroloģijas birojs kā nacionālā metroloģijas institūcija pārstāv Latvijas intereses vairākās starptautiskās metroloģijas organizācijās, piemēram, starptautiskā reglamentētās metroloģijas organizācija (OIML), Eiropas reglamentētās metroloģijas kooperācija (WELMEC), Eiropas nacionālo metroloģijas institūtu asociācijā (EURAMET).Likumā „Par mērījumu vienotību” noteiktie nacionālās metroloģijas institūcijas uzdevumi metroloģijas jomā ir deleģēti un to izpildi spēj nodrošināt nacionālā metroloģijas institūcija – Metroloģijas birojs, kurš ir arī Eiropas Nacionālo metroloģijas institūtu asociācijas (EUROMET) memoranda parakstītājs un citu normatīvajos aktos noteikto, tai skaitā starptautisko saistību izpildītājs. Nacionālās metroloģijas institūcijas maiņa ietekmētu gan metroloģijas sistēmas funkcionālo pēctecību, gan Latvijas nacionālās metroloģijas sistēmas uzticamību starptautiskajā līmenī, kā arī radītu papildus finansiālu un administratīvus šķēršļus. Līdz 2013.gada 22.maija likuma „Grozījumi likumā „[Par mērījumu vienotību](http://likumi.lv/doc.php?id=42562)” stāšanās spēkā brīdim likums noteica, ka Nacionālā metroloģijas institūcijas uzdevumi tiek deleģēti Metroloģijas birojam, savukārt aktuālā likuma „Par mērījumu vienotību” 14.panta pirmā daļas redakcija nosaka deleģējumu Ministru kabinetam noteikt Nacionālo metroloģijas institūciju.Pie esošajiem apstākļiem nebūtu racionāli un lietderīgi mainīt līdzšinējo Nacionālo metroloģijas institūciju. |
|  3. | Saistītie politikas ietekmes novērtējumi un pētījumi |  Projekts šo jomu neskar. |
|  4. | Tiesiskā regulējuma mērķis un būtība | Noteikumu projekts paredz precizēt nacionālās metroloģijas institūcijas nosaukumu, saskaņā ar likumā „Par mērījumu vienotību” noteikto deleģējumu nosakot to Ministru kabineta noteikumos. Noteikumu projekts paredz, ka nacionālās metroloģijas institūcijas uzdevumus arī turpmāk, atbilstoši šī brīža metroloģijas nozares darbību reglamentējošo normatīvo aktu prasībām veiks sabiedrības ar ierobežotu atbildību „Standartizācijas, akreditācijas un metroloģijas centrs” struktūrvienība Metroloģijas birojs. |
|  5. | Projekta izstrādē iesaistītās institūcijas | Projekts šo jomu neskar. |
|  6. | Iemesli, kādēļ netika nodrošināta sabiedrības līdzdalība | Ar projektu netiek mainīta līdzšinējā prakse, līdz ar to projekta izstrādes procesā nav tikuši iesaistīti sabiedrības pārstāvji. |
|  7. |  Cita informācija | Nav.  |

*Anotācijas II, III, IV V un VI sadaļa – noteikumu projekts šīs jomas neskar.*

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. | Projekta izpildē iesaistītās institūcijas | Noteikumu projekta izpildi nodrošinās Ekonomikas ministrija un sabiedrība ar ierobežotu atbildību „Standartizācijas, akreditācijas un metroloģijas centrs”. |
|  2. | Projekta izpildes ietekme uz pārvaldes funkcijām | Noteikumu projekts neparedz pārvaldes funkciju paplašināšanu. |
|  3. | Projekta izpildes ietekme uz pārvaldes institucionālo struktūru. Jaunu institūciju izveide | Projekts šo jomu neskar. |
|  4. | Projekta izpildes ietekme uz pārvaldes institucionālo struktūru.Esošu institūciju likvidācija |  Projekts šo jomu neskar.  |
|  5. | Projekta izpildes ietekme uz pārvaldes institucionālo struktūru.Esošu institūciju reorganizācija |  Projekts šo jomu neskar.  |
|  6. | Cita informācija |  Nav. |

Ekonomikas ministrs D.Pavļuts

Vīza: Valsts sekretārs J.Pūce

07.11.2013. 15:30

611

Skribnovska

67013051, Elita.Skribnovska@em.gov.lv